**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL leidimo NUOMOTIS TRANSPORTO PRIEMONES“ PROJEKTO**

**1. Sprendimo projekto tikslai ir uždaviniai** – šis Klaipėdos miesto savivaldybės tarybos sprendimo projektas teikiamas, siekiant gauti Klaipėdos miesto savivaldybės tarybos leidimą Klaipėdos miesto savivaldybės administracijai nuomotis pagal veiklos nuomos sutartis 4 automobilius, skirtus mero, vicemerų, mero patarėjų ir administracijos direktoriaus veiklai.

**2. Šiuo metu galiojantis teisinis klausimo reglamentavimas.** Lietuvos Respublikos Vyriausybės 1998 m. lapkričio 17 d. nutarimo Nr. 1341 „Dėl tarnybinių lengvųjų automobilių biudžetinėse įstaigose“ 5.2.1 punktas nurodot, kad iš savivaldybių biudžetų išlaikomos biudžetinės įstaigos brangesnius kaip 17 377 eurai (be pridėtinės vertės mokesčio) tarnybinius automobilius, turinčius ne daugiau kaip 5 sėdimas vietas, gali įsigyti, nuomotis arba nuomotis pagal veiklos nuomos sutartį tik savivaldybės tarybos leidžiamos.

Klaipėdos miesto savivaldybės tarybos 2014 m. vasario 27 d. sprendimo Nr. T2-41 „Dėl iš savivaldybės biudžeto išlaikomų biudžetinių įstaigų automobilių įsigijimo, nuomos arba nuomos pagal veiklos nuomos sutartis“ 1.2 papunktis nurodo, kad iš Savivaldybės biudžeto išlaikomos biudžetinės įstaigos brangesnius kaip 17 377,20 Eur (be pridėtinės vertės mokesčio) lengvuosius automobilius, turinčius ne daugiau kaip 5 sėdimas vietas, ir kitus lengvuosius automobilius, brangesnius kaip 26 065,80 Eur (be pridėtinės vertės mokesčio), gali įsigyti, nuomotis arba nuomotis pagal veiklos nuomos sutartį tik gavusios Savivaldybės tarybos leidimą.

**3.** **Siūlomos naujos teisinio reglamentavimo nuostatos ir laukiami rezultatai**. Šiuo metu baigiasi automobilio Volvo S90, valst. Nr. JNU290, 2017 m., skirto mero veiklai, 2022-02-03 veiklos nuomos sutartis Nr. J9-494 (nuoma iki 2024-01-16). Pratęsimas nenumatytas, būtinas naujas veiklos nuomos pirkimas.

Vicemerų, mero patarėjų ir Savivaldybės administracijos direktoriaus veiklai šiuo metu yra naudojami 2 savivaldybei nuosavybės teise priklausantys lengvieji automobiliai „Honda Accord„, kurie yra 2012 metų gamybos (šių automobilių ridos yra 200626 ir 288483 km). Šių automobilių techninė būklė nebeatitinka įstaigos poreikio, todėl juos derėtų parduoti aukcione. Dviejų automobilių nebeužtenka vadovų reikmėms, todėl prašome leisti vietoje parduotų automobilių nuomotis 3 automobilius.

Preliminari automobilių „Honda Accord“ rinkos vertė apie 5500-6000 Eur (vieno automobilio).

Siekiant, kad Savivaldybės administracija savo pavyzdžiu skatintų naudotis ekologiškomis transporto priemonėmis ir prisidėtų prie užterštumo mieste mažinimo, planuojama nuomoti „Plug-in hybrid“ modelio automobilius, kurie miesto sąlygomis važinėtų elektra, tačiau esant komandiruočių poreikiui galėtų vykti ir dideliais atstumais taupiu kuro režimu. Pirkimas numatomas per CPO (centrinę perkančiąją organizaciją) siekiant skaidrumo ir optimalaus lėšų panaudojimo.

Šiuo metu naudojamas KMSA automobilių parkas:

|  |  |  |  |  |
| --- | --- | --- | --- | --- |
| Eil. Nr. | Transporto priemonės markė / valst. Nr. | Transporto priemonės pagaminimo metai | Naudotojas | Automobilio veikos pagrindas |
| 1. | **HONDA ACCORD** GDO123 | 2012 | Vicemerai | Savivaldybės nuosavybė |
| 2. | **HONDA ACCORD** GDO456  | 2012 | Savivaldybės administracija / direktorius | Savivaldybės nuosavybė |
| 3. | **VOLVO S90** JNU290 | 2017 | Meras | Iki 2024-01-16(veiklos nuoma) |
| 4. | **VW CARAVELLE** KCV665 (mikroautobusas) | 2017 | Savivaldybės administracija (delegacijoms ir pan.) | Iki 2024-09-16(veiklos nuoma) |
| 5. | **RENAULT ZOE**EA2978 | 2022 | Viešosios tvarkos skyrius | Iki 2026-02-05 (veiklos nuoma) |
| 6. | **RENAULT ZOE**EA2981 | 2022 | Viešosios tvarkos skyrius | Iki 2026-02-05 (veiklos nuoma) |
| 7. | **RENAULT ZOE**EA2982 | 2022 | Socialinės paramos skyrius | Iki 2026-02-05 (veiklos nuoma) |
| 8. | **RENAULT ZOE**EA2983 | 2022 | Bendrasis skyrius (administracijos darbuotojų reikmėms) | Iki 2026-02-05 (veiklos nuoma) |

**4. Numatomo teisinio reguliavimo poveikio vertinimas – nustatomas galimas teigiamas**

**ir neigiamas poveikis to teisinio reguliavimo sričiai.** Teigiamos sprendimo priėmimo pasekmės – atnaujinant automobilių parką užtikrinamas tinkamas savivaldybės funkcijų vykdymas. Neigiamo poveikio nėra.

**5.** **Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.** Sprendimui įgyvendinti kitų teisės aktų priėmimas nereikalingas.

**6. Kiek biudžeto lėšų pareikalaus ar leis sutaupyti projekto įgyvendinimas, finansavimo šaltinis.** Numatytos lėšos nuomai – maksimaliai 8000 Eur vienam hibridiniam automobiliui per metus. 4 hibridinių plug-in automobilių išlaidos per metus sudarys iki 32 000 Eur. Tikslus lėšų poreikis automobilių nuomai bus nustatytas atlikus viešųjų pirkimų procedūras.

 **7.** **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas.** Sprendimo rengimo metu atskiri vertinimai nebuvo atliekami. Atsižvelgiant į sprendimo projekto pobūdį konsultavimasis su visuomene nėra atliekamas.

**8. Kiti sprendimui priimti reikalingi pagrindimai, skaičiavimai ir paaiškinimai.** Nėra.

Teikiame svarstyti šį sprendimo projektą.

Skyriaus vedėjas Edvardas Simokaitis